CELEX: 62011TN0608
Language: et
Date: 2011-11-30 00:00:00
Title: Kohtuasi T-608/11: 30. novembril 2011 esitatud hagi — Beifa Group versus Siseturu Ühtlustamise Amet — Schwan-Stabilo Schwanhäußer (kirjutusvahendid)

4.2.2012   
            
            
               ET
            
            
               Euroopa Liidu Teataja
            
            
               C 32/32
            
         30. novembril 2011 esitatud hagi — Beifa Group versus Siseturu Ühtlustamise Amet — Schwan-Stabilo Schwanhäußer (kirjutusvahendid)
   (Kohtuasi T-608/11)
   2012/C 32/67
   Hagiavalduse keel: inglise
   
      Pooled
   
   
      Hageja: Beifa Group Co. Ltd (varem Ninbo Beifa Group Co. Ltd) (Zhejiang, Hiina) (esindaja: barrister R. Davis ja solicitor N. Cordell)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Schwan-Stabilo Schwanhäußer GmbH & Co. KG (Heroldsberg, Saksamaa)
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) kolmanda apellatsioonikoja 9. augusti 2011. aasta otsus asjas R 1838/2010-3;
            
         
               —
            
            
               jätta kostja kohtukulud tema enda kanda ja mõista kostjalt välja hageja kohtukulud.
            
         
      Väited ja peamised argumendid
   
   
      Kehtetuks tunnistamise taotluse esemeks olev ühenduse registreeritud disainilahendus: kaupade „kirjutusvahendid” kujutis — ühenduse registreeritud disainilahendus nr 352315-0007
   
      Ühenduse kaubamärgi omanik: hageja
   
      Ühenduse disainilahenduse kehtetuks tunnistamist taotlev pool: teine menetluspool apellatsioonikojas
   
      Kehtetuks tunnistamise taotluse põhjendus: kirjutusvahendit kujutav Saksa kujutismärk, mis on nr 30045470.8 all registreeritud klassi 16 kuuluvatele kaupadele; kirjutusvahendit kujutav Saksa kujutismärk, mis on nr 936051 all registreeritud klassi 16 kuuluvatele kaupadele; kirjutusvahendit kujutav Saksa ruumiline kaubamärk, mis on nr 2911311 all registreeritud klassi 16 kuuluvatele kaupadele; kirjutusvahendit kujutav rahvusvaheline kujutismärk, mis on nr 936051 all registreeritud klassi 16 kuuluvatele kaupadele; kirjutusvahendit kujutav rahvusvaheline kujutismärk, mis on nr 418036 all registreeritud klassi 16 kuuluvatele kaupadele
   
      Tühistamisosakonna otsus: tunnistada ühenduse registreeritud disainilahendus kehtetuks
   
      Apellatsioonikoja otsus: jätta kaebus rahuldamata
   
      Väited: nõukogu määruse nr 6/2002 artikli 61 lõike 6 rikkumine, kuna lubamatult vaatas apellatsioonikoda asja uuesti läbi. Nõukogu määruse nr 6/2002 artikli 62 rikkumine, kuna apellatsioonikoda i) rikkus asjaomase artikli põhimõtteid, kui ta kohaldas Üldkohtu otsuse järgimiseks vajalikke meetmeid ja ii) kohaldas vastavat kriteeriumi nii määruse nr 6/2002 artikli 25 lõike 1 punkti b kui ka määruse nr 6/2002 artikli 25 lõike 1 punkti e kohta. Nõukogu määruse nr 6/2002 artikli 25 lõike 1 punkti e rikkumine, kuna apellatsioonikoda i) kohaldas selle kindlakstegemiseks, kas ühenduse registreeritud disainilahendust on „kasutatud” nõutavalt, väära kriteeriumi ja ii) ei ole uurinud, kas kaubamärke on kasutatud nii määruse nr 6/2002 artikli 25 lõike 1 punkti e kui ka Saksa õiguse tähenduses ning iii) hindas vääralt, kas on õigus disainlahenduse loata kasutamist takistada. Nõukogu määruse nr 6/2002 artikli 25 lõike 1 punkti b rikkumine, kuna apellatsioonikoda on hinnanud vääralt informeeritud kasutaja tunnuseid ning seda, kuidas ja mis meetodil tuleb hinnata tervikmuljet.